**Odôvodnenie**

**Všeobecná časť**

 Návrh výnosu reaguje na potrebu vydať v súlade s § 43 písm. b) až d), f) až k) a m) až q) zákona č. .../2011 Z. z. o obchodovaní s výrobkami obranného priemyslu a o zmene a doplnení niektorých zákonov celkovo štrnásť vzorov tlačív. Ide o vzor žiadosti o udelenie licencie, vzor vyhlásenia o konečnom užívateľovi, vzor medzinárodného dovozného certifikátu, vzor žiadosti o vydanie všeobecnej transferovej licencie, vzor žiadosti o vydanie globálnej transferovej licencie, vzor žiadosti o vydanie individuálnej transferovej licencie, vzor žiadosti  o vydanie certifikátu ktorým sa osvedčuje hodnovernosť držiteľa povolenia na obchodovanie, vzor certifikátu o overení transferu, vzor tlačiva pre informácie zberateľa znehodnotených výrobkov obranného priemyslu, vzor povolenia na nákup alebo predaj znehodnotených výrobkov obranného priemyslu, vzor žiadosti o vydanie povolenia na nákup alebo predaj znehodnotených výrobkov obranného priemyslu, vzor žiadosti fyzickej osoby o zápis do registra zberateľov znehodnotených výrobkov obranného priemyslu, vzor žiadosti právnickej osoby o zápis do registra zberateľov znehodnotených výrobkov obranného priemyslu a vzor osvedčenia o zápise do registra zberateľov znehodnotených výrobkov obranného priemyslu.

Výnos nebude mať vplyv na verejné rozpočty, nebude mať vplyv na podnikateľskú sféru, ani na zamestnanosť, informatizáciu spoločnosti a nebude mať nepriaznivý vplyv na životné prostredie.

Výnos je v súlade so zákonom č. .../2011 Z. z. o obchodovaní s výrobkami obranného priemyslu a o zmene a doplnení niektorých zákonov, s Ústavou Slovenskej republiky a s medzinárodnými dohovormi, ktorými je Slovenská republika viazaná.

**Doložka vybraných vplyvov**

**A.1. Názov materiálu:** Návrh výnosu Ministerstva hospodárstva Slovenskej republiky č. ../2011 z ...., ktorým sa vydáva vzor žiadosti o udelenie licencie, vzor vyhlásenia o konečnom užívateľovi, vzor medzinárodného dovozného certifikátu, vzor žiadosti o vydanie všeobecnej transferovej licencie, vzor žiadosti o vydanie globálnej transferovej licencie, vzor žiadosti o vydanie individuálnej transferovej licencie, vzor žiadosti  o vydanie certifikátu ktorým sa osvedčuje hodnovernosť držiteľa povolenia na obchodovanie, vzor certifikátu o overení transferu, vzor tlačiva pre informácie zberateľa znehodnotených výrobkov obranného priemyslu, vzor povolenia na nákup alebo predaj znehodnotených výrobkov obranného priemyslu, vzor žiadosti o vydanie povolenia na nákup alebo predaj znehodnotených výrobkov obranného priemyslu, vzor žiadosti fyzickej osoby o zápis do registra zberateľov znehodnotených výrobkov obranného priemyslu, vzor žiadosti právnickej osoby o zápis do registra zberateľov znehodnotených výrobkov obranného priemyslu a vzor osvedčenia o zápise do registra zberateľov znehodnotených výrobkov obranného priemyslu.

**Termín začatia a ukončenia PPK:** Návrh výnosu je vykonávacím predpisom k zákonu č. .../2011 Z. z. o obchodovaní s výrobkami obranného priemyslu a o zmene a doplnení niektorých zákonov, ktorý preberá smernicu Európskeho parlamentu a Rady 2009/43/ES zo 6. mája 2009 o zjednodušení podmienok pre transfery výrobkov obranného priemyslu v rámci Spoločenstva do právneho poriadku Slovenskej republiky. V zmysle aktualizovanej jednotnej metodiky na hodnotenie vybraných vplyvov (schválenej uznesením vlády SR č. 112/2010) a zmien Legislatívnych pravidiel vlády Slovenskej republiky (uznesenie vlády SR č. 352/2010) nie je potrebné návrhy právnych predpisov, ktorými Slovenská republika preberá alebo vykonáva právne záväzné akty Európskej únie predkladať na predbežné pripomienkové konanie.

**A.2. Vplyvy:**

|  |  |  |  |
| --- | --- | --- | --- |
|   | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy |   | x |   |
| 2. Vplyvy na podnikateľské prostredie – dochádza k zvýšeniu regulačného zaťaženia? |   | x |  |
| 3, Sociálne vplyvy – vplyvy  na hospodárenie obyvateľstva,-sociálnu exklúziu,- rovnosť príležitostí a rodovú rovnosť a vplyvy na zamestnanosť |   |  x |   |
| 4. Vplyvy na životné prostredie |   |  x |   |
| 5. Vplyvy na informatizáciu spoločnosti |   |  x |   |

**\*** Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

 **A.3. Poznámky**

Celkové pozitívne a negatívne vplyvy sú vyvážené.

**A.4. Alternatívne riešenia**

Bezpredmetné.

**A.5. Stanovisko gestorov**

Bezpredmetné.

**Vplyvy na podnikateľské prostredie**

|  |
| --- |
| **Vplyvy na podnikateľské prostredie** |
| **3.1**. Ktoré podnikateľské subjekty budú predkladaným návrhom ovplyvnené a aký je ich počet? | Bezpredmetné. |
| **3.2**. Aký je predpokladaný charakter a rozsah nákladov a prínosov? | Bezpredmetné. |
| **3.3**. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Bezpredmetné. |
| **3.4**. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) |  Bezpredmetné. |
| **3.5**. Aké sú predpokladané spoločensko – ekonomické dôsledky pripravovaných regulácií? |  Bezpredmetné. |

DOLOŽKA ZLUČITEĽNOSTI

**právneho predpisu s právom Európskej únie**

**Predkladateľ právneho predpisu:** Ministerstvo hospodárstva Slovenskej republiky

**Názov návrhu právneho predpisu:** Návrh výnosu Ministerstva hospodárstva Slovenskej republiky č. ../2011 z .... ktorým sa vydáva vzor žiadosti o udelenie licencie, vzor vyhlásenia o konečnom užívateľovi, vzor medzinárodného dovozného certifikátu, vzor žiadosti o vydanie všeobecnej transferovej licencie, vzor žiadosti o vydanie globálnej transferovej licencie, vzor žiadosti o vydanie individuálnej transferovej licencie, vzor žiadosti  o vydanie certifikátu ktorým sa osvedčuje hodnovernosť držiteľa povolenia na obchodovanie, vzor certifikátu o overení transferu, vzor tlačiva pre informácie zberateľa znehodnotených výrobkov obranného priemyslu, vzor povolenia na nákup alebo predaj znehodnotených výrobkov obranného priemyslu, vzor žiadosti o vydanie povolenia na nákup alebo predaj znehodnotených výrobkov obranného priemyslu, vzor žiadosti fyzickej osoby o zápis do registra zberateľov znehodnotených výrobkov obranného priemyslu, vzor žiadosti právnickej osoby o zápis do registra zberateľov znehodnotených výrobkov obranného priemyslu a vzor osvedčenia o zápise do registra zberateľov znehodnotených výrobkov obranného priemyslu.

**3. Problematika návrhu právneho predpisu:**

* 1. je upravená v práve Európskej únie
		+ *primárnom*

 Zmluva o fungovaní Európskej únie

 Hlava Ia kapitola 1a Colná spolupráca, čl. 27a

 Hlava II Voľný pohyb tovaru, čl. 28 – 37

*- sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)*

legislatívne akty

 problematika nie je upravená

nelegislatívne akty

problematika nie je upravená,

*- sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)*

 problematika nie je upravená

b) nie je obsiahnutá v judikatúre Súdneho dvora Európskej únie alebo

Súdu prvého stupňa Európskej únie

**Záväzky Slovenskej republiky vo vzťahu k Európskej únii:**

a) lehota na prebratie smernice podľa určenia gestorských ústredných orgánov štátnej
 správy zodpovedných za prebratie smerníc a vypracovanie tabuliek zhody k návrhom
 všeobecne záväzných právnych predpisov: bezpredmetné

b) lehota určená na predloženie návrhu právneho predpisu na rokovanie vlády podľa
 určenia gestorských ústredných orgánov štátnej správy zodpovedných za transpozíciu
 smerníc a vypracovanie tabuliek zhody k návrhom všeobecne záväzných právnych
 predpisov: bezpredmetné

c) informácia o konaní začatom proti Slovenskej republike o porušení podľa čl. 258 až 260
 Zmluvy o fungovaní Európskej únie: bezpredmetné

d) informácia o právnych predpisoch, v ktorých sú preberané smernice už prebrané spolu s uvedením rozsahu tohto prebratia: bezpredmetné

**Stupeň zlučiteľnosti návrhu právneho predpisu s právom Európskej únie:**

**-** úplný

**Gestor a spolupracujúce rezorty:** Ministerstvo hospodárstva Slovenskej republiky

**Osobitná časť**

**K § 1**

Príloha č. 1 k výnosu Ministerstva hospodárstva Slovenskej republiky č. .../2011 uvádza vzor žiadosti o udelenie licencie. Držiteľ licencie je oprávnený na vykonávanie zahraničnoobchodnej činnosti s výrobkami obranného priemyslu.

**K § 2**

Príloha č. 2 k výnosu Ministerstva hospodárstva Slovenskej republiky č. .../2011 uvádza vzor vyhlásenia o konečnom užívateľovi. Vyhlásenie o konečnom užívateľovi výrobkov obranného priemyslu dovážaných na územie Slovenskej republiky vydá  ministerstvo hospodárstva Slovenskej republiky po udelení  dovoznej licencie, ak o to žiadateľ o licenciu požiada.

**K § 3**

Príloha č. 3 k výnosu Ministerstva hospodárstva Slovenskej republiky č. .../2011 uvádza vzor medzinárodného dovozného certifikátu. Ministerstvo pred vydaním rozhodnutia o dovoznej licencii vydá žiadateľovi o licenciu medzinárodný dovozný certifikát, ak o to žiadateľ o licenciu požiada.

**K § 4**

Príloha č. 4 k výnosu Ministerstva hospodárstva Slovenskej republiky č. .../2011 uvádza vzor žiadosti o vydanie všeobecnej transferovej licencie. Všeobecná transferová licencia umožňuje dodávateľovi so sídlom na území Slovenskej republiky priamo realizovať transfery výrobkov obranného priemyslu pre určené kategórie prijímateľov so sídlom v inom členskom štáte Európskej únie.

**K § 5**

Príloha č. 5 k výnosu Ministerstva hospodárstva Slovenskej republiky č. .../2011 uvádza vzor žiadosti o vydanie globálnej transferovej licencie. Globálna transferová licencia umožňuje za podmienok, stanovených zákonom, realizáciu transferov výrobkov obranného priemyslu pre prijímateľa v jednom alebo viacerých členských štátoch Európskej únie.

**K § 6**

Príloha č. 6 k výnosu Ministerstva hospodárstva Slovenskej republiky č. .../2011 uvádza vzor žiadosti o vydanie individuálnej transferovej licencie. Individuálna transferová licencia umožňuje dodávateľovi, ktorý splní zákonom stanovené podmienky, realizovať jeden transfer určeného množstva výrobkov obranného priemyslu v jednej zásielke alebo vo viacerých zásielkach vopred určenému prijímateľovi.

**K § 7**

Príloha č. 7 k výnosu Ministerstva hospodárstva Slovenskej republiky č. .../2011 uvádza vzor žiadosti  o vydanie certifikátu ktorým sa osvedčuje hodnovernosť držiteľa povolenia na obchodovanie s výrobkami obranného priemyslu.

**K § 8**

Príloha č. 8 k výnosu Ministerstva hospodárstva Slovenskej republiky č. .../2011 uvádza vzor certifikátu o overení transferu. Certifikát je dokladom o dôveryhodnosti príjemcu  transferu výrobkov obranného priemyslu so sídlom na území Slovenskej republiky.

**K § 9**

Príloha č. 9 k výnosu Ministerstva hospodárstva Slovenskej republiky č. .../2011 uvádza vzor povolenia na nákup alebo predaj znehodnotených výrobkov obranného priemyslu.

**K § 10**

Príloha č. 10 k výnosu Ministerstva hospodárstva Slovenskej republiky č. .../2011 uvádza vzor žiadosti o vydanie povolenia na nákup alebo predaj znehodnotených výrobkov obranného priemyslu, ktoré môžu byť predmetom zberateľskej činnosti.

**K § 11**

Príloha č. 11 k výnosu Ministerstva hospodárstva Slovenskej republiky č. .../2011 uvádza vzor žiadosti fyzickej osoby o zápis do registra zberateľov znehodnotených výrobkov obranného priemyslu.

**K § 12**

Príloha č. 12 k výnosu Ministerstva hospodárstva Slovenskej republiky č. .../2011 uvádza vzor žiadosti právnickej osoby o zápis do registra zberateľov znehodnotených výrobkov obranného priemyslu.

**K § 13**

Príloha č. 13 k výnosu Ministerstva hospodárstva Slovenskej republiky č. .../2011 uvádza vzor osvedčenia o zápise do registra zberateľov znehodnotených výrobkov obranného priemyslu, ktoré sú predmetom ich zberateľskej činnosti.

 **K § 14**

Navrhuje sa nadobudnutie účinnosti výnosu dňa .......